|  |
| --- |
| **Izziņa par sniegtajiem iebildumiem Ministru kabineta noteikumu projektam „Grozījums Ministru kabineta 2015. gada 10. februāra noteikumos Nr. 77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā”” un tā sākotnējās ietekmes novērtējuma ziņojumam (anotācijai)** |

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | Papildināt 2.1pielikuma 2. tabulas skaidrojumu pirms 1. atsauces ar vārdiem  "Kolonna 0.3., 0.4., 0.5. un 6. nav obligāti aizpildāma, ja dalībniekam ir Pilsonības un migrācijas lietu pārvaldes piešķirts personas kods.  Finansējuma saņēmējs aizpilda 0.3., 0.4., 0.5., 2.1., 2.2., 2.2.1., 3.2., 3.2.1., 3.2.2., 3.2.3., 3.2.4., 3.2.5., 6., 8.1., 8.4. kolonnu, ja dalībniekam nav Pilsonības un migrācijas lietu pārvaldes piešķirts personas kods." | **Latvijas Pašvaldību savienības iebildums**  "Kolonna 0.3., 0.4., 0.5. un 6. nav obligāti aizpildāma, ja dalībniekam ir Pilsonības un migrācijas lietu pārvaldes piešķirts personas kods.  Finansējuma saņēmējs aizpilda 0.3., 0.4., 0.5., 2.1., 2.2., 2.2.1., **2.4.,** 3.2., 3.2.1., 3.2.2., 3.2.3., 3.2.4., 3.2.5., 6., 8.1., **8.2., 8.3.,** 8.4., **8.5.** kolonnu, ja dalībniekam nav Pilsonības un migrācijas lietu pārvaldes piešķirts personas kods."  Nevar pieprasīt aizpildīt kolonnu 2.4 “Atrodas izglītībā vai apmācībās uz dalības uzsākšanas brīdi” (Atrodas izglītībā vai apmācībās uz dalības uzsākšanas brīdi - Personas (dalībnieki), kas, uzsākot dalību ESF pasākumā, mācās (mūžizglītības vai formālās izglītības programmās) – tā kā par katru dalībnieku, kam ir norādīts personas kods, šo informāciju var iegūt Centrālā finanšu un līguma aģentūra pati no Valsts informācijas sistēmām, jo tajās tiek uzkrāta informācija par tiem izglītojamiem vai apmācāmajiem, kas šobrīd iegūst izglītību vai tiek apmācīti.  Nevar pieprasīt aizpildīt kolonnu 8.2. “ Izglītībā/ apmācībā iesaistītie dalībnieki pēc aiziešanas”, kas ir tūlītējais rādītājs (dati par dalībnieku mēnesi pēc dalības pabeigšanas) – tā kā par katru dalībnieku, kam ir norādīts personas kods, šo informāciju var iegūt Centrālā finanšu un līguma aģentūra pati no Valsts informācijas sistēmām, jo tajās tiek uzkrāta informācija par tiem izglītojamiem vai apmācāmajiem, kas šobrīd iegūst izglītību vai tiek apmācīti  Nevar pieprasīt aizpildīt kolonnu 8.3. “Kvalifikāciju ieguvušie dalībnieki pēc aiziešanas”, kas ir tūlītējais rādītājs (dati par dalībnieku mēnesi pēc dalības pabeigšanas) – tā kā par katru dalībnieku, kam ir norādīts personas kods, šo informāciju var iegūt Centrālā finanšu un līguma aģentūra pati no Valsts informācijas sistēmām, jo tajās tiek uzkrāta informācija par tiem, kuri ieguvuši kvalifikāciju.  Nevar pieprasīt aizpildīt kolonnu 8.5. “Nelabvēlīgā situācijā esoši dalībnieki, kas pēc aiziešanas sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie”, kas ir tūlītējais rādītājs (dati par dalībnieku mēnesi pēc dalības pabeigšanas) – tā kā par katru dalībnieku, kas ir uzrādīts kā nelabvēlīgā situācijā esošs un kam ir norādīts personas kods, šo informāciju var iegūt Centrālā finanšu un līguma aģentūra pati no Valsts informācijas sistēmām, jo tajās tiek uzkrāta informācija par tiem, kuri sākuši darba meklējumus (Nodarbinātības valsts aģentūra), iesaistījušies izglītībā/apmācībā, kvalifikācijas ieguvē, nodarbinātībā (par katru nodarbināto dati ir Valsts ieņēmumu dienestā), kļuvuši par pašnodarbinātajiem (dati ir Valsts ieņēmumu dienestā par saimnieciskās darbības veicējiem, savukārt par individuālajiem komersantiem – Uzņēmumu reģistrā). | **Nav ņemts vērā**  Izpildot Ministru kabineta (turpmāk – MK) 2019.gada 26.marta sēdes protokolā Nr. 16 3. § noteikto uzdevumu, Centrālā finanšu un līgumu aģentūra (turpmāk – CFLA) apzināja valsts informācijas sistēmas, kuras apstrādā datus, kas nepieciešami, lai Eiropas Savienības fondu vadībā esošās institūcijas varētu veikt pārbaudi, revīziju, uzraudzību, izvērtēšanu, finanšu pārvaldību un ziņotu attiecīgos rādītājus Eiropas Komisijai (pārskatā par projekta dalībniekiem noteiktie dati). Vienojās ar attiecīgo valsts informācijas sistēmu pārziņiem par sadarbības modeli un nodrošināja attiecīgo tehnisko risinājumu iestrādi Kohēzijas politikas fondu vadības informācijas sistēmā 2014.-2020.gadam (turpmāk – KP VIS).  Tā kā ir nodrošināta sasaiste ar Pilsonības un migrāciju lietu pārvaldes, Valsts ieņēmumu dienesta, Veselības un darbspēju ekspertīzes ārstu valsts komisijas, Nodarbinātības valsts aģentūras uzturētām valsts informācijas sistēmām, tad CFLA kā sadarbības iestāde var saņemt šādus datus, kas ir iekļauti pārskatā:   * dalībnieka vecums; * dzimums; * deklarētā dzīvesvietas adrese; * personas no lauku apvidiem; * nodarbinātas personas, tostarp pašnodarbinātas personas; * dalībnieki ar invaliditāti, t.sk, redzes traucējumiem, dzirdes traucējumiem, kustību traucējumiem, psihiskiem traucējumiem, cita veida invaliditāte; * nodarbinātībā iesaistītie dalībnieki, tostarp pašnodarbinātie, pēc aiziešanas[[1]](#footnote-2); * bezdarbnieki, t.sk. ilgstošie bezdarbnieki; * neaktīvie dalībnieki, kas sākuši darba meklējumus pēc aiziešanas1.   Ievērojot minēto un izpildot MK 2019.gada 26.marta sēdes protokola Nr. 16 3. § 7.punktā noteikto uzdevumu, Finanšu ministrija ir izstrādājusi attiecīgus grozījumus MK noteikumos Nr.77.[[2]](#footnote-3)  Attiecībā uz Latvijas Pašvaldību savienības iebildumu, skaidrojam, ka Pārskata par projekta dalībniekiem 2.tabulas 2.4., 8.2. un 8.3.kolonnas informācija ir izgūstāma no citas informācijas sistēmas – Valsts izglītības informācijas sistēmas (par formālo izglītību), ar ko sasaiste KPVIS nav izveidota. CFLA, izvērtējot šajā informācijas sistēmā pieejamos datus, secināja, ka nav iespējams iegūt visu informāciju no Valsts izglītības informācijas sistēmas, jo minētajā sistēmā netiek uzkrāta informācija par apmācībām, kas notiek ārpus izglītības iestādēm, piemēram, apmācības darba vietā, pieaugušo neformālā izglītība, kā arī vēsturiskā informācija nav pieejama pilnā apjomā. Par šo izvērtējumu CFLA informēja Latvijas Pašvaldību savienību 2019.gada 14.maijā.  Ievērojot augstāk minēto Latvijas Pašvaldību savienības iebildumi netiek ņemti vērā. |  | 1. Papildināt 2.1pielikuma 2. tabulas skaidrojumu pirms 1. atsauces ar vārdiem  "Kolonna 0.3., 0.4., 0.5. un 6. nav obligāti aizpildāma, ja dalībniekam ir Latvijas Republikā piešķirts personas kods.  Finansējuma saņēmējs aizpilda 0.3., 0.4., 0.5., 2.1., 2.2., 2.2.1., 3.2., 3.2.1., 3.2.2., 3.2.3., 3.2.4., 3.2.5., 6., 8.1., 8.4. kolonnu, ja dalībniekam nav Latvijas Republikā piešķirts personas kods.  Kolonna 8.5. nav aizpildāma. Ņemot vērā 3., 5. un 8. sadaļā norādītos datus, KPVIS 8.5. kolonnas dati tiks norādīti automātiski."  2. Svītrot 2.1 pielikuma 2. tabulas skaidrojumu 15. atsaucē vārdus:  "Kolonna nav aizpildāma. Ņemot vērā 3., 5. un 8. sadaļā norādītos datus, KPVIS 8.5. kolonnas dati tiks norādīti automātiski." |
|  | Papildināt 2.1pielikuma 2. tabulas skaidrojumu pirms 1. atsauces ar vārdiem  "Kolonna 0.3., 0.4., 0.5. un 6. nav obligāti aizpildāma, ja dalībniekam ir **Latvijas Republikā piešķirts personas kods**.  Finansējuma saņēmējs aizpilda 0.3., 0.4., 0.5., 2.1., 2.2., 2.2.1., 3.2., 3.2.1., 3.2.2., 3.2.3., 3.2.4., 3.2.5., 6., 8.1., 8.4. kolonnu, ja dalībniekam nav **Latvijas Republikā piešķirts personas kods**." | **Latvijas Pašvaldību savienības 17.03.2021. iebildums**  Lūdzam papildināt grozījumu, papildinot ar 2.4., 8.2., 8.3., 8.5. kolonnām, kuras nav obligāti aizpildāmas, ja ir sniegts personas kods, izsakot to šādā redakcijā:  "Kolonna 0.3., 0.4., 0.5. un 6. nav obligāti aizpildāma, ja dalībniekam ir Pilsonības un migrācijas lietu pārvaldes piešķirts personas kods.  Finansējuma saņēmējs aizpilda 0.3., 0.4., 0.5., 2.1., 2.2., 2.2.1., **2.4**., 3.2., 3.2.1., 3.2.2., 3.2.3., 3.2.4., 3.2.5., 6., 8.1., **8.2**., **8.3**., 8.4.kolonnu, ja dalībniekam nav Pilsonības un migrācijas lietu pārvaldes piešķirts personas kods. **8.5.kolonna finansējuma saņēmējam nav jāaizpilda**."  Finanšu ministrijas izziņā norādītais, ka Centrālā finanšu un līgumu aģentūra **nav izveidojusi saskarni, lai izgūtu datus no citām valsts informācijas sistēmām**, nevar būt arguments, lai datus, kas pieejami valsts informācijas sistēmās, liktu atkārtoti iesniegt. Arī Centrālajai finanšu un līgumu aģentūrai ir jāievēro **Valsts informācijas sistēmu likuma 6.panta otrā daļa: “(2) Aizliegts vākt no datu subjektiem un ievadīt valsts informācijas sistēmu datu bāzēs datus, kas ir pieejami integrētā valsts informācijas sistēmā**.” Ministru kabineta noteikumi nevar būt pretrunā ar likuma normu.  Nevar pieprasīt aizpildīt kolonnu **2.4** “Atrodas izglītībā vai apmācībās uz dalības uzsākšanas brīdi” (Atrodas izglītībā vai apmācībās uz dalības uzsākšanas brīdi - Personas (dalībnieki), kas, uzsākot dalību ESF pasākumā, mācās (mūžizglītības vai formālās izglītības programmās) – tā kā par katru dalībnieku, kam ir norādīts personas kods, šo informāciju var iegūt Centrālā finanšu un līguma aģentūra pati no Valsts informācijas sistēmām, jo tajās tiek uzkrāta informācija par tiem izglītojamiem vai apmācāmajiem, kas šobrīd iegūst izglītību vai tiek apmācīti.  Nevar pieprasīt aizpildīt kolonnu **8.2.** “ Izglītībā/ apmācībā iesaistītie dalībnieki pēc aiziešanas”, kas ir tūlītējais rādītājs (dati par dalībnieku mēnesi pēc dalības pabeigšanas) – tā kā par katru dalībnieku, kam ir norādīts personas kods, šo informāciju var iegūt Centrālā finanšu un līguma aģentūra pati no Valsts informācijas sistēmām, jo tajās tiek uzkrāta informācija par tiem izglītojamiem vai apmācāmajiem, kas šobrīd iegūst izglītību vai tiek apmācīti  Nevar pieprasīt aizpildīt kolonnu **8.3.** “Kvalifikāciju ieguvušie dalībnieki pēc aiziešanas”, kas ir tūlītējais rādītājs (dati par dalībnieku mēnesi pēc dalības pabeigšanas) – tā kā par katru dalībnieku, kam ir norādīts personas kods, šo informāciju var iegūt Centrālā finanšu un līguma aģentūra pati no Valsts informācijas sistēmām, jo tajās tiek uzkrāta informācija par tiem, kuri ieguvuši kvalifikāciju, kas **iegūta pēc dalības projektā**.  Tādējādi nav pamatota Finanšu ministrijas atsauce par vēsturiskiem izglītību apliecinošiem dokumentiem, kas var nebūt valsts informācijas sistēmās, jo visās trijās kolonnās tiek pieprasīti dati par pašreizējo atrašanos apmācībās vai tūlīt pēc projekta, kā arī kvalifikācija, kas iegūta pēc projekta. Nevis vēsturiskā informācija kā apgalvots izziņā.  Tā kā Finanšu ministrija pati izziņā norāda, ka kolonna **8.5.** nav jāaizpilda, bet tas esot noteikts kā 2.pielikuma piebilde, **nav pamatoti šo faktu nenostiprināt noteikumu pamattekstā**, lai uzlabotu noteikumu uztveri un samazinātu zemsvītras atsauču skaitu normatīvajā aktā. Kolonna 8.5. “Nelabvēlīgā situācijā esoši dalībnieki, kas pēc aiziešanas sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie”, kas ir tūlītējais rādītājs (dati par dalībnieku mēnesi pēc dalības pabeigšanas). | **Nav ņemts vērā**  Pamatojoties uz Regulas Nr. 303/2013[[3]](#footnote-4) 111.pantu, vadošā iestāde katru gadu sagatavo un iesniedz EK darbības programmas īstenošanas ziņojumu, kurā tiek ietverta Regulas Nr.1304/2013[[4]](#footnote-5) 1.pielikumā noteiktā informācija par dalībniekiem. Lai izpildītu minēto prasību MK ir pieņēmis MK noteikumus Nr.77, kuru 2.1 pielikuma “Pārskata par projekta dalībniekiem” 2.tabulā norādīti dati, kas nepieciešami, lai izpildītu EK prasības.  Pārskata par dalībniekiem 2.tabulas 2.4.kolonnā finansējuma saņēmējam ir jānorāda, vai dalībnieks, uzsākot dalību ESF pasākumā, mācās (mūžizglītības vai formālās izglītības programmās) vai iesaistījies apmācībās (ārpus darba apmācībās / apmācībās darbā, neformālā izglītībā, profesionālās izglītības programmās utt.).  Līdzīgi kā 2.4. kolonnā, arī 8.2. kolonnā tiek norādīta informācija, vai dalībnieks, kas saņēmis ESF atbalstu un kas 4 nedēļu laikā pēc dalības ESF pasākumā no jauna iesaistījies mācībās (mūžizglītības vai formālās izglītības programmās) vai apmācībās (ārpus darba apmācībās / apmācībās darbā, neformālā izglītībā, profesionālās izglītības programmās utt.).  Finanšu ministrija piekrīt Latvijas Pašvaldību savienības iebildumā ietvertajai norādei “[..] Centrālajai finanšu un līgumu aģentūrai ir jāievēro **Valsts informācijas sistēmu likuma 6.panta otrā daļa: “(2) Aizliegts vākt no datu subjektiem un ievadīt valsts informācijas sistēmu datu bāzēs datus, kas ir pieejami integrētā valsts informācijas sistēmā.**[..]” Tomēr, lai CFLA varētu izpildīt iebildumā minēto un izveidot attiecīgo saskarni, valsts informācijas sistēmās būtu jābūt ietvertai visai informācijai, kas nepieciešama, lai tā varētu norādīt datus par dalībnieku 2.4. un 8.2.kolonnā.  Atkārtoti vēršam uzmanību, ka Valsts izglītības informācijas sistēmā ir pieejama informācija tikai **par formālo izglītību**. Minētajā sistēmā **netiek uzkrāta informācija** par apmācībām, kas notiek ārpus izglītības iestādēm, piemēram, apmācības darba vietā, pieaugušo neformālā izglītība[[5]](#footnote-6), kā arī vēsturiskā informācija nav pieejama pilnā apjomā. Tādejādi, kamēr netiks izstrādāta atbilstoša valsts informācijas sistēma (-as), kurā (-s) tiks uzkrāta (apkopota) visa 2.4. un 8.2.kolonnā ietvertā informācija, izveidotā sasaiste ar Valsts izglītības informācijas sistēmu nesniegs vēlamo rezultātu. Turklāt sasaišu izveidošana ar tādām informācijas sistēmām, kuras nenodrošina visus nepieciešamos datus, būs nelietderīga valsts un Eiropas Savienības fondu līdzekļu izlietošana.  Papildus norādām, ka konkrētajā situācijā dati netiek iesniegti atkārtoti, jo dalībnieks, sniedzot informāciju, nenorāda ne iestādi, ne apmācību programmu, ne arī kādu citu informāciju, kas, iespējams, varētu būt citās valsts informācijas sistēmās, piemēram, Valsts izglītības informācijas sistēmā.  Savukārt attiecībā uz iebildumu par 8.3.kolonnu, skaidrojam, ka minētajā kolonnā tiek norādīta informācija, ja dalībnieks pēc ESF atbalsta saņemšanas ir ieguvis kvalifikāciju, piedaloties ESF pasākumā. Minētajā kolonnā informācija tiek ievadīta, tai skaitā, bet ne tikai, lai finansējuma saņēmējs (un sadarbības iestāde) gūtu pārliecību vai projektā noteiktie rādītāji tiek sasniegti noteiktā apjomā, kā arī vai izdevumi ir attiecināmi. Tādejādi 8.3.kolonnā norādītā informācija tiešā veidā ir saistīta ar maksājuma pieprasījumā sniegtajiem datiem. Tāpēc finansējuma saņēmējam šī informācija ir nepieciešama pirms viņš iesniedz to sadarbības iestādei. Papildus norādām, ka projekta ietvaros apmācības veic un kvalifikāciju piešķir konkrētas izglītības iestādes, kurām atbilstoši normatīviem aktiem ir jāievada informācija par piešķirtām kvalifikācijām Valsts izglītības informācijas sistēmā. Tā kā finansējuma saņēmējs nevar ietekmēt vai izglītības iestāde un kādā termiņā ievadīs attiecīgo informāciju Valsts izglītības informācijas sistēmā, tad, lai izdevumus, kas radušies projekta ietvaros varētu tik attiecināti un sadarbības iestāde varētu veikt maksājumu, ir būtiski, ka tieši finansējuma saņēmējs saņem attiecīgo informāciju.  Ievērojot minēto vēršam uzmanību, ka CFLA ir izpildījis MK 2019.gada 26.marta sēdes protokolā Nr. 16 3. § noteiktos uzdevumus, t.i.,   * izvērtējis nepieciešamos uzlabojumus lai tiešsaistē vai, izmantojot Valsts informācijas sistēmu savietotāju (turpmāk - VISS) nodrošinātu Pārskata par projekta dalībniekiem datu iegūšanu no citām atbildīgo institūciju valsts informācijas sistēmām; * informējusi valsts informācijas sistēmu pārziņus par izvērtējuma rezultātiem un sniegusi priekšlikumu sadarbības modelim; * vienojusies ar attiecīgo valsts informāciju sistēmu pārziņiem par sadarbību; * nodrošinājusi attiecīgo tehnisko risinājumu iestrādi KP VIS.   Ievērojot minēto, Latvijas Pašvaldību savienības iebildums netiek ņemts vērā.  Attiecībā uz Latvijas Pašvaldību savienības norādi “[..] nav pamatota Finanšu ministrijas atsauce par vēsturiskiem izglītību apliecinošiem dokumentiem, kas var nebūt valsts informācijas sistēmās, jo visās trijās kolonnās tiek pieprasīti dati par pašreizējo atrašanos apmācībās vai tūlīt pēc projekta, kā arī kvalifikācija, kas iegūta pēc projekta. Nevis vēsturiskā informācija kā apgalvots izziņā.[..]”. Norādām, ka vēsturiskā informācija ir nepieciešama, lai varētu korekti aizpildīt informāciju 8.2.kolonnā, kurā jānorāda vai dalībnieks pēc ESF projekta pabeigšanas no jauna iesaistījies mācībās (mūžizglītības vai formālās izglītības programmās) vai apmācībās. Lai pārliecinātos par minēto, CFLA būtu jāpārbauda vai pirms dalības projektā dalībnieks ir bijis iesaistījies mācībās vai apmācībās. Ievērojot minēto Latvijas Pašvaldību savienības iebildums netiek ņemts vērā. |  | 1. Papildināt 2.1pielikuma 2. tabulas skaidrojumu pirms 1. atsauces ar vārdiem  "Kolonna 0.3., 0.4., 0.5. un 6. nav obligāti aizpildāma, ja dalībniekam ir Latvijas Republikā piešķirts personas kods.  Finansējuma saņēmējs aizpilda 0.3., 0.4., 0.5., 2.1., 2.2., 2.2.1., 3.2., 3.2.1., 3.2.2., 3.2.3., 3.2.4., 3.2.5., 6., 8.1., 8.4. kolonnu, ja dalībniekam nav Latvijas Republikā piešķirts personas kods.  Kolonna 8.5. nav aizpildāma. Ņemot vērā 3., 5. un 8. sadaļā norādītos datus, KPVIS 8.5. kolonnas dati tiks norādīti automātiski."  2. Svītrot 2.1 pielikuma 2. tabulas skaidrojumu 15. atsaucē vārdus:  "Kolonna nav aizpildāma. Ņemot vērā 3., 5. un 8. sadaļā norādītos datus, KPVIS 8.5. kolonnas dati tiks norādīti automātiski." |
|  | 1. Papildināt 2.1pielikuma 2. tabulas skaidrojumu pirms 1. atsauces ar vārdiem  "Kolonna 0.3., 0.4., 0.5. un 6. nav obligāti aizpildāma, ja dalībniekam ir Latvijas Republikā piešķirts personas kods.  Finansējuma saņēmējs aizpilda 0.3., 0.4., 0.5., 2.1., 2.2., 2.2.1., 3.2., 3.2.1., 3.2.2., 3.2.3., 3.2.4., 3.2.5., 6., 8.1., 8.4. kolonnu, ja dalībniekam nav Latvijas Republikā piešķirts personas kods.  Kolonna 8.5. nav aizpildāma. Ņemot vērā 3., 5. un 8. sadaļā norādītos datus, KPVIS 8.5. kolonnas dati tiks norādīti automātiski."  2. Svītrot 2.1 pielikuma 2. tabulas skaidrojumu 15. atsaucē vārdus:  "Kolonna nav aizpildāma. Ņemot vērā 3., 5. un 8. sadaļā norādītos datus, KPVIS 8.5. kolonnas dati tiks norādīti automātiski." | **Latvijas Pašvaldību savienības 16.04.2021. iebildums.**  [..] lūdzam ņemt vērā.  1.Finanšu ministrija argumentē, ka visus 2.4.kollonnā minētos datus nevarot izgūt no valsts informācijas sistēmām. Kolonnā **2.4** “Atrodas izglītībā vai apmācībās uz dalības uzsākšanas brīdi” atbilstoši noteikumiem esot jānorāda personas, kas “Atrodas izglītībā vai apmācībās uz dalības uzsākšanas brīdi - Personas (dalībnieki), kas, uzsākot dalību ESF pasākumā, mācās (mūžizglītības vai formālās izglītības programmās) vai iesaistījušies apmācībās (ārpus darba apmācībās / apmācībās darbā, neformālā izglītībā, profesionālās izglītības programmās utt.).” Vēršam uzmanību, ka no šī uzskaitījuma Valsts izglītības informācijas sistēmā, atbilstoši Ministru kabineta 25.06.2019.noteikumiem Nr. 276 “Valsts izglītības informācijas sistēmas noteikumi”, nevar iegūt tikai dalībniekus pieaugušo neformālās izglītības programmās, kā arī personas, kas tiek apmācītas pie darba devēja, ja šī apmācība pie darba devēja nav kādas formālās izglītības programmas sastāvdaļa. Tādejādi Finanšu ministrijai pēc būtības ir jāpamato nepieciešamība – kāpēc ir nepieciešams uzzināt vai dalībnieks, kas uzsāk dalību kādā ESF pasākumā, šajā brīdī apmeklē kādu pieaugušo neformālās izglītības programmu? Kā arī jāspēj pamatot – kāpēc būtu jāzina vai dalībnieks, kas uzsāk dalību kādā ESF pasākumā, šajā brīdī apmācās pie kāda darba devēja, ja šī apmācība nenotiek formālās izglītības programmas ietvaros? LPS šādu pamatojumu nezina, tas nav sniegts ne anotācijā, ne izziņā, kā arī ir grūti iztēloties nepieciešamību zināt vai persona uzsākot dalību ESF projektā apmeklē kādus pieaugušo neformālās izglītības kursus vai viņu kāds darba devējs apmāca ārpus izglītības programmu ietvara. Ja šāda pamatojuma par obligātu nepieciešamību zināt arī šos 2 apmācību veidus nav, tad jākonstatē, ka visu pārējo informāciju CFLA var izgūt no Valsts izglītības informācijas sistēmas, tādejādi grozījumu būtu jāpapildina ar “2.4. kolonnu”, kas finansējuma saņēmējiem nav jāaizpilda, jo datus izgūs automatizēti CFLA. Savukārt, ja pamatojums eksistē, tas būtu jādara zināms, jo konkrētie vācamie dati ir personas dati, tādejādi to vākšanas pamatojumam jābūt. Bet arī šādā gadījumā būtu jāvērtē – vai šie 2 datu veidi, kas nav Valsts izglītības informācijas sistēmā ir tik būtiski, lai to dēļ manuāli vāktu visus 2.4.kolonnā pieprasītos datus vai arī Valsts informācijas sistēmās jau esošie dati ir pēc būtības pietiekami mērķim. Vēršam uzmanību, ka valsts informāciju sistēmās esošie dati vienmēr būs precīzāki par manuāli vāktiem datiem, kurus persona pašdeklarē kā tas ir šobrīd attiecībā uz 2.4. kolonnu.  2. Tāpat Finanšu ministrija argumentē, ka kolonnā 8.2. minētos datus nevarot izgūt no valsts informācijas sistēmām. Kolonnā 8.2. “ Izglītībā/ apmācībā iesaistītie dalībnieki pēc aiziešanas”, kas ir tūlītējais rādītājs, ir jāuzrāda atbilstoši noteikumiem šādi dati par dalībnieku mēnesi pēc dalības pabeigšanas ESF pasākumā: “Izglītībā/ apmācībā iesaistītie dalībnieki pēc aiziešanas (ne vēlāk kā 4 nedēļas pēc dalības pārtraukšanas vai pabeigšanas) - Personas (dalībnieki), kas saņēmušas ESF atbalstu un kas 4 nedēļu laikā pēc dalības ESF pasākumā no jauna iesaistījušies mācībās (mūžizglītības vai formālās izglītības programmās) vai apmācībās (ārpus darba apmācībās / apmācībās darbā, neformālā izglītībā, profesionālās izglītības programmās utt.).” Vēršam uzmanību, ka no šī uzskaitījuma Valsts izglītības informācijas sistēmā, atbilstoši Ministru kabineta 25.06.2019.noteikumiem Nr. 276 “Valsts izglītības informācijas sistēmas noteikumi”, nevar iegūt tikai dalībniekus pieaugušo neformālās izglītības programmās, kā arī personas, kas tiek apmācītas pie darba devēja, ja šī apmācība pie darba devēja nav kādas formālās izglītības programmas sastāvdaļa. Tādejādi Finanšu ministrijai pēc būtības ir jāpamato nepieciešamība – kāpēc ir nepieciešams uzzināt vai dalībnieks mēnesi pēc dalības kādā ESF pasākumā, apmeklē kādu pieaugušo neformālās izglītības programmu? Kā arī jāspēj pamatot – kāpēc būtu jāzina par apmācībām pie kāda darba devēja, ja šī apmācība nenotiek formālās izglītības programmas ietvaros? LPS šādu pamatojumu nezina, tas nav sniegts ne anotācijā, ne izziņā, kā arī ir grūti iztēloties nepieciešamību zināt vai persona mēnesi pēc dalības kādā ESF pasākumā apmeklē kādus pieaugušo neformālās izglītības kursus vai viņu kāds darba devējs apmāca ārpus izglītības programmu ietvara. Ja šāda pamatojuma par obligātu nepieciešamību zināt arī šos 2 apmācību veidus nav, tad jākonstatē, ka visu pārējo informāciju CFLA var izgūt no Valsts izglītības informācijas sistēmas, tādejādi grozījumu būtu jāpapildina ar “8.2. kolonnu”, kas finansējuma saņēmējiem nav jāaizpilda, jo datus izgūs automatizēti CFLA. Savukārt, ja pamatojums eksistē, tas būtu jādara zināms, jo konkrētie vācamie dati ir personas dati, tādejādi to vākšanas pamatojumam jābūt. Bet arī šādā gadījumā būtu jāvērtē – vai šie 2 datu veidi, kas nav Valsts izglītības informācijas sistēmā ir tik būtiski, lai to dēļ manuāli vāktu visus 8.2.kolonnā pieprasītos datus vai arī Valsts informācijas sistēmās jau esošie dati ir pēc būtības pietiekami mērķim. Vēršam uzmanību, ka valsts informāciju sistēmās esošie dati vienmēr būs precīzāki par manuāli vāktiem datiem, kurus persona pašdeklarē kā tas ir šobrīd attiecībā uz 8.2. kolonnu.  3. Tāpat Finanšu ministrija argumentē, ka kolonnā 8.3. minētos datus nevarot izgūt no valsts informācijas sistēmām. Kolonna 8.3.”Kvalifikāciju ieguvušie dalībnieki pēc aiziešanas” ir tūlītējais rādītājs - dati par dalībnieku mēnesi pēc dalības pabeigšanas un tajā atbilstoši noteikumiem ir jāuzrāda: “Kvalifikāciju ieguvušie dalībnieki pēc aiziešanas (ne vēlāk kā 4 nedēļas pēc dalības pārtraukšanas vai pabeigšanas) - ESF atbalstu saņēmušās personas (dalībnieki), kas ieguvušas kvalifikāciju, piedaloties ESF pasākumā.”  Kvalifikācijas ieguve nozīmē oficiālas vērtēšanas un atzīšanas procesa rezultātu, ko iegūst, kad kompetenta struktūra konstatē, ka persona ir sasniegusi mācīšanās rezultātus atbilstīgi konkrētiem standartiem. Atbilstoši Izglītības likumam ar kvalifikāciju saprot profesionālo kvalifikāciju, kas ietver noteiktai profesijai atbilstošas izglītības un profesionālās meistarības dokumentāri apstiprinātu novērtējumu.  Finanšu ministrija norāda “ka projekta ietvaros apmācības veic un kvalifikāciju piešķir konkrētas izglītības iestādes, kurām atbilstoši normatīviem aktiem ir jāievada informācija par piešķirtām kvalifikācijām Valsts izglītības informācijas sistēmā. Tā kā finansējuma saņēmējs nevar ietekmēt vai izglītības iestāde un kādā termiņā ievadīs attiecīgo informāciju Valsts izglītības informācijas sistēmā, tad, lai izdevumus, kas radušies projekta ietvaros varētu tik attiecināti un sadarbības iestāde varētu veikt maksājumu, ir būtiski, ka tieši finansējuma saņēmējs saņem attiecīgo informāciju.”  LPS ieskatā tā ir nepieņemama situācija, kad tikai tāpēc, ka kvalifikāciju piešķīrušās institūcijas laikus neievada informāciju par iegūto kvalifikāciju, šie dati ir jāvāc manuāli. Tādejādi šajā Ministru kabineta noteikumu grozījumu redakcijā LPS piekrīt, ka 8.3.kollonnu arī turpmāk būs jāaizpilda finansējuma saņēmējam manuāli, ja Finanšu ministrija pievienos šādu Ministru kabineta protokollēmuma uzdevuma projektu, kas vienlaikus uzlabos šajā kolonnā uzrādīto datu atbilstību faktiski piešķirtajām kvalifikācijām:  “Izglītības un zinātnes ministrijai līdz\_\_\_\_\_\_\_ veikt nepieciešamās darbības, lai institūcijas, kas piešķir kvalifikācijas, tās laicīgi, ne vēlāk kā nedēļu pēc kvalifikācijas iegūšanas, attiecīgu informāciju ievadītu valsts informācijas sistēmās.  Finanšu ministrijai trīs mēnešu laikā pēc tam, kad Izglītības un zinātnes ministrija ir informējusi, ka iepriekšējā punktā minētais uzdevums ir izpildīts, sagatavot grozījumus šajos noteikumos, paredzot, ka 8.3.kollonna finansējuma saņēmējam nav manuāli jāaizpilda.” | **Nav ņemts vērā**  Attiecībā par pārskata 2.4., 8.2. un 8.3.kolonnas aizpildīšanas pamatotību, skaidrojam, ka Latvijas Pašvaldību savienība iepriekš sniegtajos atzinumos nebija lūgusi sniegt pamatojumu minētajās kolonnās noteikto datu vākšanai, līdz ar to attiecīgais skaidrojums šī MK noteikumu projekta anotācijā netika sniegts. Attiecīgie skaidrojumu par datu vākšanas pamatotību ir sniegti, izstrādājot attiecīgos grozījumus MK noteikumos Nr.77 gan 2016.gadā, gan 2018.gadā.  Papildus vēršam uzmanību, ka CFLA sadarbībā ar Finanšu ministriju 2021. gada 31. martā sniedza Latvijas Pašvaldību savienībai atsevišķu skaidrojumu par kolonnā 2.4., 8.2. un 8.3. noteikto datu vākšanas pamatojumu, norādot, ka izstrādājot MK noteikumus Nr.77 sākotnēji maksājuma pieprasījumā tika ietverta mazāka apjoma informācija, ņemot vērā provizorisko vienošanos ar Eiropas Komisijas (turpmāk – EK) Nodarbinātības, sociālo lietu un iekļautības ģenerāldirektorāta pārstāvjiem Darbības programmas izstrādes gaitā. Tomēr 2015.gada 18.septembrī, tiekoties ar EK pārstāvjiem, EK sniedza papildus skaidrojumus un norādījumus, ka Regulas Nr.1304/2013 1.pielikuma 3.punktā noteikto kopējo tūlītējo rezultātu rādītāju uzkrāšana, apkopošana un ziņošana attiecas uz visiem Darbības programmā “Izaugsme un nodarbinātība” ietvertajiem specifiskajiem atbalsta mērķiem (turpmāk – SAM), nevis tikai uz atsevišķiem SAM, tāpat tika doti papildus skaidrojumi par ievācamo datu apjomu, kas tika fiksēti EK organizētās tikšanās laikā. Pēc minētās tikšanās ar EK pārstāvjiem attiecīgie norādījumi tika izdiskutēti ar Izglītības un zinātnes ministrijas, Labklājības ministrijas, Valsts izglītības attīstības aģentūras un Nodarbinātības Valsts aģentūras kolēģiem darba līmeņa sanāksmju ietvaros. Ievērojot minēto, 2016.gadā, pamatojoties uz EK sniegtajiem papildus skaidrojumiem tika izstrādāti grozījumi MK noteikumos Nr.77, izsakot maksājuma pieprasījumu jaunā redakcijā, tai skaitā precizējot tā sadaļu “Dalībnieku saraksts”, t.i., paplašinot iegūstamās informācijas apjomu attiecībā uz Eiropas Sociālā fonda mērķa grupu (Regulas Nr.1304/2013 1.pielikuma 3.punktā noteiktajiem kopējiem tūlītējiem rādītājiem), ko uzkrāj un iesniedz finansējuma saņēmējs. Ievācamo datu apjoms MK noteikumos Nr.77 attiecīgi tika iegrozīts un ar visām iesaistītajām pusēm saskaņošanas ietvaros izdiskutēts, tai skaitā arī Latvijas Pašvaldību savienību, ņemot vērā EK sniegtos papildus skaidrojumus 2015.gada 18.septembra tikšanās laikā.  Kā 2021.gada 31.marta skaidrojumā tika norādīts, katram SAM ir noteikts mērķis un iznākuma rādītāji, kuri ir jāsasniedz, īstenojot konkrēto SAM. Lai varētu pārliecināties, ka attiecīgie rādītāji un SAM mērķis ir sasniegts, kā arī sadarbības iestāde varētu identificēt, ka projektā ir piedalījusies attiecīgā mērķa grupa, tika izstrādāta 2.4.kolonna, kas nosaka “Atrodas izglītībā vai apmācībās uz dalības uzsākšanas brīdi”.  Norādām, ka, ja atbilstoši Latvijas Pašvaldību savienības iebildumam tiks apkopota tikai informācija, kas ir pieejam Valsts izglītības informācijas sistēmā, tad netiks gūta pārliecība vai finansējums tiek izlietots paredzētai mērķa grupai un izvirzītie rādītāji tiek sasniegti. Līdz brīdim kamēr netiks izstrādāta viena universāla sistēma, kur ir pieejami dati ne tikai par formālo izglītību, bet arī par neformālo un jebkādām apmācībām, kas tiek organizētas Latvijā, nav iespējams akceptēt Latvijas Pašvaldību savienības iebildumu un veikt pārskata 2.4.kolonnā noteikto datu automātisku apstrādi. Papildus vēršam uzmanību, ka dalībnieks var apmeklēt apmācības, kas tiek organizētas ne tikai Latvijā, līdz ar to šāda informācija par dalībnieku sadarbības iestādei tik un tā nebūs pieejama. Turklāt norādām, ka iecere, t.i., Valsts izglītības informācijas sistēmas pilnveide vai jaunas - universālas izglītības sistēmas izstrāde būtu vērtējam kopsakarā ar faktu, ka esošais plānošanas periods strauji tuvojas noslēgumam, vienlaikus gatavošanos jaunajam plānošanas periodam ir aktīvā fāzē un, lai neradītu papildus administratīvo slogu iestādēm, šāds papildus uzdevums būtu vērtējams kā sagatavošanās darbs jaunā perioda ietvaros, nevis atsevišķa uzdevuma veidā šī plānošanas perioda ietvaros, kas nedotu vēlamo rezultātu.  Attiecībā uz Latvija Pašvaldību Savienības iebildumu par pamatojumu vākt 8.2.kolonnā noteiktos datus, norādām, ka attiecīgais skaidrojums arī tika sniegts 2021.gada 31.martā, norādot, ka Regulas Nr.1304/2013 1.pielikuma 3.punktā ir noteikti kopējie tūlītējo rezultātu rādītāji dalībniekiem, to skaitā:  - izglītībā/apmācībā iesaistītie dalībnieki pēc aiziešana;  - kvalifikācijas ieguvē iesaistītie dalībnieki pēc aiziešanas;  - nelabvēlīgā situācijā esoši dalībnieki, kas pēc aiziešanas sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie.  Lai izpildītu minēto regulas punktu, pārskats tika papildināts ar 8.2.kolonnu “Izglītībā/ apmācībā iesaistītie dalībnieki pēc aiziešanas”. Kā minēts augstāk, veicot attiecīgos grozījumus MK noteikumos Nr.77 pamatojums attiecīgo datu vākšanai ir sniegts gan 2016.gadā, gan 2018.gadā un ir izdiskutēts ar visiem saskaņošanas dalībniekiem, tai skaitā arī ar Latvijas Pašvaldību savienību. Tā kā attiecīgo datu vākšanu nosaka Regulas Nr.1304/2013 prasības, tad nav pieļaujams, ka dati par neformālo izglītību un apmācībām netiek vākta, uzkrāta un pēc tam attiecīgi noziņota EK.  Attiecībā uz Latvijas Pašvaldību savienības norādi, ka pārskata 2.4. un 8.2.kolonnā minēti dati ir personas dati, skaidrojam, ka Eiropas Parlamenta un Padomes 2016. gada 27. aprīļa Regulā Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) ir noteikti nosacījumi fizisku personu aizsardzībai attiecībā uz personas datu apstrādi un personas datu brīvu apriti, kā arī kas aizsargā fizisku personu pamattiesības un pamatbrīvības un jo īpaši to tiesības uz personas datu aizsardzību. Izvērtējot minētās regulas prasības, kā arī pārskatā iekļaujamo informāciju, norādām, ka pārskata 2.4. un 8.2.kolonnā norādītā informācija nav identificējama kā personas dati. Vēršam uzmanību, ka atbilstoši, pārskatā ietveramajai informācijai, finansējuma saņēmējam 2.4.kolonnā ir tikai jānorāda vai dalībnieks atrodas izglītībā vai apmācībās uz dalības uzsākšanas brīdi, bet 8.2.kolonnā “Izglītībā/ apmācībā iesaistītie dalībnieki pēc aiziešanas”. Tātad “jā” vai “nē”. Nekāda cita papildus informācija, kas varētu identificēt konkrēto personu, t.i, apmācības iestāde, kursi utt. netiek prasīts. Līdz ar to Latvijas Pašvaldību savienības bažas nav pamatotas. Turklāt, kā jau minēts augstāk, pamatojums personu datu vākšanai ir sniegts gan 2016.gadā, gan 2018.gadā. Turklāt tā kā dati tiek uzkrāti KPVIS, tad atbilstoši personas datu aizsardzības prasībām, pamatojums personas datu apstrādei un uzkrāšanai ir norādīts MK noteikumos Nr.108[[6]](#footnote-7), kas tika grozīti 2018.gadā, lai ieviestu Eiropas Parlamenta un Padomes noteiktos nosacījumus fizisku personas datu aizsardzībā, noteiktu datu apstrādes pārzini projekta līmenī, apstrādājamos datus un apstrādes mērķi. Attiecīgie grozījumi tika izstrādāti konsultējoties ar Datu valsts inspekciju un saskaņoti arī ar Latvijas Pašvaldību savienību.  Attiecībā uz Latvijas Pašvaldību savienības iebildumu par 8.3.kolonnu, skaidrojam, ka noteikt uzdevumu ar MK protokollēmumu Izglītības un zinātnes ministrijai bez attiecīga saskaņojuma un nozares sniegta izvērtējuma par šāda uzdevuma izpildes iespējamību būtu nesamērīgi. Skaidrojam, ka Finanšu ministrija var aicināt Izglītības un zinātnes ministriju, veicot attiecīgos normatīvo aktu grozījumus, noteikt termiņu kādā izglītības iestādes ievada informāciju par piešķirto kvalifikāciju Valsts izglītības informācijas sistēmā. Tomēr vēršam uzmanību, ka šāda regulējuma noteikšanā pastāv iespējamība, ka tas pilnībā problēmu neatrisinās, kā arī uzdevuma izpildes iespējamība ir vērtējama no budžeta līdzekļu pieejamības viedokļa, iespējams kopsakarā ar izziņā jau minētajiem gatavošanās darbiem jaunajam ES fondu plānošanas periodam un ar to saistītajiem tehniskajiem uzlabojumiem datu pieejamībai ES fondu administrēšanā. Turklāt no samērīguma viedokļa būtu vērtējam arī MK protokollēms un termiņš kādā jāveic grozījumi MK noteikumos Nr.77. Tāpat vēršam uzmanību, ka pirms tiek veikti attiecīgie grozījumi MK noteikumos Nr.77 CFLA ir jānodrošina sasaiste ar minēto sistēmu, kas ir laika un izmaksu ziņā no pieejamības viedokļa vēl atsevišķi vērtējams process. Līdz ar to kā minēts augstāk sniegtajā skaidrojumā, šāds papildus uzdevums būtu vērtējams kā sagatavošanās darbs jaunā perioda ietvaros, nevis atsevišķa uzdevuma veidā šī perioda noslēgumā.. |  | 1. Papildināt 2.1pielikuma 2. tabulas skaidrojumu pirms 1. atsauces ar vārdiem  "Kolonna 0.3., 0.4., 0.5. un 6. nav obligāti aizpildāma, ja dalībniekam ir Latvijas Republikā piešķirts personas kods.  Finansējuma saņēmējs aizpilda 0.3., 0.4., 0.5., 2.1., 2.2., 2.2.1., 3.2., 3.2.1., 3.2.2., 3.2.3., 3.2.4., 3.2.5., 6., 8.1., 8.4. kolonnu, ja dalībniekam nav Latvijas Republikā piešķirts personas kods.  Kolonna 8.5. nav aizpildāma. Ņemot vērā 3., 5. un 8. sadaļā norādītos datus, KPVIS 8.5. kolonnas dati tiks norādīti automātiski."  2. Svītrot 2.1 pielikuma 2. tabulas skaidrojumu 15. atsaucē vārdus:  "Kolonna nav aizpildāma. Ņemot vērā 3., 5. un 8. sadaļā norādītos datus, KPVIS 8.5. kolonnas dati tiks norādīti automātiski." |

**Informācija par starpministriju (starpinstitūciju) sanāksmi un elektronisko saskaņošanu**

|  |  |
| --- | --- |
| Datums | 2021.gada 11.februāris (izsludināts VSS), 2021.gada 9.marts (elektroniskā saskaņošana), 2021. gada 29. marts (saskaņošanas sanāksme), 2021.gada 8.aprīlis (elektroniskā saskaņošana) |
|  |  |
| Saskaņošanas dalībnieki | Tieslietu ministrija, Ekonomikas ministrija, Izglītības un zinātnes ministrija, Kultūras ministrija, Iekšlietu ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Valsts kanceleja, Latvijas Brīvo arodbiedrību savienība |
| Saskaņošanas dalībnieki izskatīja šādu ministriju (citu institūciju) iebildumus | Iekšlietu ministrija, Latvijas Pašvaldību savienība |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Satiksmes ministrija |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Kolonna 0.3., 0.4., 0.5. un 6. nav obligāti aizpildāma, ja dalībniekam ir Pilsonības un migrācijas lietu pārvaldes piešķirts personas kods.  Finansējuma saņēmējs aizpilda 0.3., 0.4., 0.5., 2.1., 2.2., 2.2.1., 3.2., 3.2.1., 3.2.2., 3.2.3., 3.2.4., 3.2.5., 6., 8.1., 8.4. kolonnu, ja dalībniekam nav Pilsonības un migrācijas lietu pārvaldes piešķirts personas kods. | **Iekšlietu ministrijas iebildums**  Projektā un sākotnējās ietekmes novērtējuma ziņojumā aizstāt vārdus “Pilsonības un migrāciju lietu pārvaldes reģistrēts personas kods” un “Pilsonības un migrācijas lietu pārvaldes piešķirts personas kods” ar vārdiem “Latvijas Republikā piešķirts personas kods”, lai nodrošinātu, ka vārdu lietojumā, kas skar atsauci uz personas koda piešķiršanu, tiek ievērota konsekvence ar citiem Latvijas Republikā izstrādātiem normatīvajiem aktiem. | **Ņemts vērā** | **1.** Papildināt 2.1 pielikuma 2. tabulas skaidrojumu pirms 1. atsauces ar vārdiem  "Kolonna 0.3., 0.4., 0.5. un 6. nav obligāti aizpildāma, ja dalībniekam ir Latvijas Republikā piešķirts personas kods.  Finansējuma saņēmējs aizpilda 0.3., 0.4., 0.5., 2.1., 2.2., 2.2.1., 3.2., 3.2.1., 3.2.2., 3.2.3., 3.2.4., 3.2.5., 6., 8.1., 8.4. kolonnu, ja dalībniekam nav Latvijas Republikā piešķirts personas kods.  **Kolonna 8.5. nav aizpildāma. Ņemot vērā 3., 5. un 8. sadaļā norādītos datus, KPVIS 8.5. kolonnas dati tiks norādīti automātiski."**  **2. Svītrot 2.1 pielikuma 2. tabulas skaidrojumu 15. atsaucē vārdus:**  **"Kolonna nav aizpildāma. Ņemot vērā 3., 5. un 8. sadaļā norādītos datus, KPVIS 8.5. kolonnas dati tiks norādīti automātiski."**  Papildus lūdzu skatīt precizējumus anotācijas I sadaļas “Tiesību akta projekta izstrādes nepieciešamība” 2.punktā un II sadaļas “Tiesību akta projekta ietekme uz sabiedrību, tautsaimniecības attīstību un administratīvo slogu” 2.punktā. |
| 2. | **Latvijas Pašvaldību savienības iebildums**  [..] Nevar pieprasīt aizpildīt kolonnu 8.5. “Nelabvēlīgā situācijā esoši dalībnieki, kas pēc aiziešanas sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie”, kas ir tūlītējais rādītājs (dati par dalībnieku mēnesi pēc dalības pabeigšanas) – tā kā par katru dalībnieku, kas ir uzrādīts kā nelabvēlīgā situācijā esošs un kam ir norādīts personas kods, šo informāciju var iegūt Centrālā finanšu un līguma aģentūra pati no Valsts informācijas sistēmām, jo tajās tiek uzkrāta informācija par tiem, kuri sākuši darba meklējumus (Nodarbinātības valsts aģentūra), iesaistījušies izglītībā/apmācībā, kvalifikācijas ieguvē, nodarbinātībā (par katru nodarbināto dati ir Valsts ieņēmumu dienestā), kļuvuši par pašnodarbinātajiem (dati ir Valsts ieņēmumu dienestā par saimnieciskās darbības veicējiem, savukārt par individuālajiem komersantiem – Uzņēmumu reģistrā). | **Ņemts vērā**  Attiecībā par Pārskata par projekta dalībniekiem 2.tabulas 8.5.kolonnu, informējam, ka minētā kolonna nav jāaizpilda kopš 2019.gada 29.marta. Saskaņā ar grozījumiem MK noteikumos Nr.77, kas stājās spēkā 2019.gada 29.martā, atsaucē pie Pārskata par projekta dalībniekiem 2.tabulas 8.5.kolonnas ir noteikts, ka “[..]15. Kolonna nav aizpildāma. Ņemot vērā 3., 5. un 8. sadaļā norādītos datus, KPVIS 8.5.kolonnas dati tiks norādīti automātiski.[..]”.  **Ņemot vērā š.g. 2021.gada 29.martā notikušo saskaņošanas sanāksmi un Latvijas Pašvaldību savienības izteiktos argumentus, noteikumu projekts papildināts ar tehniskiem grozījumiem pārskatā. Attiecīgo grozījumu būtība ir pārcelt pārskata 2. tabulas 15. atsaucē ietverto skaidrojumu “Kolonna nav aizpildāma. Ņemot vērā 3., 5. un 8. sadaļā norādītos datus, KPVIS 8.5. kolonnas dati tiks norādīti automātiski.” uz minētās tabulas skaidrojuma ievada daļu. Pārējais skaidrojums minētajā atsaucē paliek nemainīgs.** |
| 3. |  | **Latvijas Pašvaldību savienības 17.03.2021. iebildums**  Lūdzam papildināt grozījumu, papildinot ar 2.4., 8.2., 8.3., 8.5. kolonnām, kuras nav obligāti aizpildāmas, ja ir sniegts personas kods, izsakot to šādā redakcijā:  "Kolonna 0.3., 0.4., 0.5. un 6. nav obligāti aizpildāma, ja dalībniekam ir Pilsonības un migrācijas lietu pārvaldes piešķirts personas kods.  Finansējuma saņēmējs aizpilda 0.3., 0.4., 0.5., 2.1., 2.2., 2.2.1., **2.4**., 3.2., 3.2.1., 3.2.2., 3.2.3., 3.2.4., 3.2.5., 6., 8.1., **8.2**., **8.3**., 8.4.kolonnu, ja dalībniekam nav Pilsonības un migrācijas lietu pārvaldes piešķirts personas kods. **8.5.kolonna finansējuma saņēmējam nav jāaizpilda**."  [..] Tā kā Finanšu ministrija pati izziņā norāda, ka kolonna **8.5.** nav jāaizpilda, bet tas esot noteikts kā 2.pielikuma piebilde, **nav pamatoti šo faktu nenostiprināt noteikumu pamattekstā**, lai uzlabotu noteikumu uztveri un samazinātu zemsvītras atsauču skaitu normatīvajā aktā. Kolonna 8.5. “Nelabvēlīgā situācijā esoši dalībnieki, kas pēc aiziešanas sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie”, kas ir tūlītējais rādītājs (dati par dalībnieku mēnesi pēc dalības pabeigšanas). | **Ņemts vērā**  Vēršam uzmanību, kolonnas, kas ir uzskaitītas noteikumu projektā un 8.5. kolonna ir atšķirīgas un nav apvienojamas vienā punktā. Attiecīgajām kolonnām ir atšķirīga funkcionalitāte. Norādām, ka ņemot vērā KPVIS funkcionalitāti, 8.5.kolonnas dati tiek norādīti automātiski. Tos KPVIS apkopo, ņemot vērā Pārskata par projekta dalībniekiem 2.tabulas 3., 5. un 8. sadaļā norādītos datus. Tādēļ atšķirībā no citām kolonnām tie finansējuma saņēmējam (CFLA) nav jāaizpilda. Savukārt pārējās kolonnās datus norāda finansējuma saņēmējs vai apkopo sadarbības iestāde no citām datubāzēm, ja attiecināms.  Papildus norādām, ka norādi par 8.5. kolonnas neaizpildīšanu nav iespējams nostiprināt MK noteikumu Nr.77. Ņemot vērā juridisko tehniku, izstrādājot normatīvo aktu grozījumus, grozījumi tiek veikti MK noteikumu Nr.77 2.1pielikumā un tie konsolidētājā versijā tāpat tiks atspoguļoti attiecīgajā pielikumā, nevis MK noteikumu Nr.77 pamattekstā.  **Ņemot vērā š.g. 2021.gada 29.martā notikušo saskaņošanas sanāksmi un Latvijas Pašvaldību savienības izteiktos argumentus, noteikumu projekts papildināts ar tehniskiem grozījumiem pārskatā. Attiecīgo grozījumu būtība ir pārcelt pārskata 2. tabulas 15. atsaucē ietverto skaidrojumu “Kolonna nav aizpildāma. Ņemot vērā 3., 5. un 8. sadaļā norādītos datus, KPVIS 8.5. kolonnas dati tiks norādīti automātiski.” uz minētās tabulas skaidrojuma ievada daļu. Pārējais skaidrojums minētajā atsaucē paliek nemainīgs.** |  |

|  |
| --- |
| Atbildīgā amatpersona |
|  |

Inita Petrova

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas  Eiropas Savienības fondu sistēmas vadības departamenta  Eiropas Savienības fondu tiesiskā nodrošinājuma nodaļas  vadītāja vietniece |
| (amats) |
| Tālr. 67083941 |
| (tālruņa un faksa numurs) |
| Inita.Petrova@fm.gov.lv |
| (e-pasta adrese) |

20.04.2021. 14:16

5657

I.Petrova

Inita.Petrova@fm.gov.lv

67083941

1. Rādītājs par dalībnieku pēc dalības pabeigšanas projektā. [↑](#footnote-ref-2)
2. MK 2015. gada 10. februāra noteikumi Nr. 77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā” [↑](#footnote-ref-3)
3. Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Regula Nr.1303/2013) [↑](#footnote-ref-4)
4. Eiropas Parlamenta un Padomes 2013. gada 17. decembra Regulas (ES) Nr. 1304/2013, par Eiropas Sociālo fondu un ar ko atceļ Padomes Regulu (EK) Nr. 1081/2006 (turpmāk – Regula Nr. 1304/2013) [↑](#footnote-ref-5)
5. [MK2019.gada 25.jūnija noteikumu Nr.276 “Valsts izglītības informācijas sistēmas noteikumi”](https://likumi.lv/ta/id/307796-valsts-izglitibas-informacijas-sistemas-noteikumi). [↑](#footnote-ref-6)
6. Ministru kabineta 2015. gada 24. februāra noteikumi Nr. 108 "Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020. gadam" [↑](#footnote-ref-7)